Hamza ibn Abdul-Muttalib

Hamza ibn Abdul-Muttalib (arapski: حمزة بن عبد المطلب‎‎) (568–625), bio je jedan od ashaba i najmlađi amidža posljednjeg islamskog poslanika Muhammeda. Nosio je nadimke Ebu Ammar i Ebu Jaala. Islam je prihvatio 6. godine po početku objave Kur'ana. Nakon prihvatanja islama, zahvaljujući osobenostima kao što su hrabrost, samopouzdanje i čvrsta tjelesna građa, nazvan je i postao poznat po nadimku Allahov lav. Poznat je i po tome da je bio prvi koji je ponio islamsku zastavu.Iz historije islama mizkalesija.com Pristupljeno 27. 7. 2016. Desilo se to 623. kada je kao predvodnik manje skupine poslat kako bi presreo karavanu mušrika iz Mekke koju je predvodio Ebu Džehl.

Poginuo je tokom bitke na Uhudu, 7. ševvala 3. godine po Hidžri (23. mart 625). Tada mu je Muhammed dodijelio nadimak Prvak šehida.

 Biografija 
Hamza ibn Abdul-Muttalib je rođen u porodici Benu Hašim, plemena Kurejšija, od oca Abdul–Muttaliba i majke Hale bint Vehb. Iako je nepoznat tačan datum njegovog rođenja, većina islamskih historiografa se slaže da je Hamza ibn Abdul-Muttalib bio dvije godine stariji od Muhammeda, tj. da je rođen 568. Kako je kod Arapa bio običaj da za novorođenče nađu dojilju, za Hamzu izabraše Suvejbu iz plemena Benu Sa'd. S Muhammedom bio je i brat po mlijeku i to s dvije stane: preko Suvejbe i Halime Es-Sa’dijje.Boravak u porodici Benu Sa'da http://poslanik-muhammed.blogspot.ba Pristupljeno 27. 7. 2016.

Odlikovao se odličnim vještinama iz oblasti mačevanja, streličarstva i hrvanja,Poslanik Muhammed  Pristupljeno 27. 7. 2016. disciplina koje su bile popularne među Arapima toga doba. Volio je lov a opisivan je kao "najjači čovjek Kurejšija i najnepopustljiviji."Ibn Ishaq/Guillaume, str. 131

Islam nije prihvatio odmah i bio je jedan od dvojice, od ukupno četvorice Muhammedovih amidža koji su dočekali objavu i prihvatili islam. Smatra se da je islam prihvatio 6. godine po objavi tj. 616.

 Također pogledajte 
 Ashabi

 Reference 

Kategorija:Ashabi
Kategorija:Rođeni 568.
Kategorija:Umrli 625.
Kategorija:Biografije, Meka